Autoceļš V1198
V1198 autoceļš Ilmāja—Priekule bija Latvijas vietējais autoceļš, kas savienoja autoceļu A9 Mazilmājā ar autoceļiem P106 un P114 Knīveros. Autoceļa kopējais garums bija 15,3 km un tas maršruta lielākajā daļā bija klāts ar grants segumu, bet pie dzelzceļa pārbrauktuves līnijā Jelgava—Liepāja un Krotē — ar asfaltbetona segumu. Ceļš šķērsoja Durbes novada Vecpils pagastu un Priekules novada Bunkas un Priekules pagastus. 2014. gada 17. oktobrī ar Ministru kabineta noteikumiem Nr. 617 pievienots autoceļam P114.